NaiveNeuron/SloPal huggingface dataset:
Káčer, Juraj, generálny riaditeľ Sociálnej poisťovne (2021-06-17):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, súvaha, výkaz ziskov a strát, poznámky poskytujú informácie o celkovej hospodárskej situácii Sociálnej poisťovne. Vyjadrujú celkovú majetkovú a finančnú situáciu, ako aj stav pohľadávok a záväzkov a rozdiel majetku a záväzkov. Článok VIII poznámok je venovaný plneniu rozpočtu príjmov a výdavkov Sociálnej poisťovne a rovnako tvorbe fondov k 31. 12. 2020. Príjmy Sociálnej poisťovne v bežnom roku 2020 dosiahli výšku, budem hovoriť zaokrúhlene, 9,5 mld., čo predstavuje 105,75-percentné plnenie schváleného rozpočtu na rok 2020. Príjmy Sociálnej poisťovne od bežne aktívneho obyvateľstva, resp. od ľudí boli nižšie o cca 440 mil. Príjmy z dlžného poistného boli, naopak, vyššie o 64 mil. oproti schválenému rozpočtu. Plnenie príjmov z poistného od štátu je v porovnaní so schváleným rozpočtom, ako môžte vidieť, o 24,5 mil. vyššie. Sociálnej poisťovni bol v roku 2020 poskytnutý transfer finančných prostriedkov zo štátneho rozpočtu v celkovej výške zaokrúhlene 969 mil. Celkové zdroje vrátane prevodu z minulého roka teda predstavovali v roku 2020 viac ako 10 mld. Výdavky Sociálnej poisťovne v roku 2020 dosiahli výšku 9,4 mld., čo predstavuje 107,9-percentné plnenie schváleného rozpočtu na rok 2020. Výdavky základného fondu starobného poistenia a výdavky základného fondu invalidného poistenia spolu vo výške 7,76 mld. predstavujú 82,5 % celkových výdavkov. Vzniknutý deficit v základnom fonde starobného poistenia bol v priebehu roka vykrytý z rezervného fondu solidarity vo výške 755 mil. a z prebytkových základných fondov v sume 978 mil. Deficit vzniknutý v základnom fonde nemocenského poistenia bol vykrytý z rezervného fondu solidarity v sume 303 mil. a zo základného fondu úrazového poistenia vo výške 20 mil. Hospodárenie Sociálnej poisťovne v roku 2020 skončilo bilančným rozdielom v sume 656 mil. zaokrúhlene, čo je o 206 mil. eur menej, ako sa predpokladalo v schválenom rozpočte na rok 2020. V roku 2020 vytvorila Sociálna poisťovňa správny fond v sume 207 mil., ale reálne čerpanie bolo 196 mil. Vážený pán predseda parlamentu, vážené panie poslankyne, poslanci, návrh účtovnej závierky Sociálnej poisťovne je vypracovaný v súlade so všetkým platnými právnymi predpismi Slovenskej republiky a dovoľujem si vás požiadať o jeho schválenie. Ďakujem pekne za slovo.
Kozelová, Monika, poslankyňa NR SR (2023-06-16):
Ďakujem, Robko. Ja chcem znova pripomenúť fakt, že, že kultúra vyrába 2 % HDP a vracia sa jej 1 % HDP vo forme rozpočtu na rok. To znamená, že tá kultúra nie je závislá na inom, inom odvetví. Tá kultúra si dokáže vyrobiť tie peniaze, iba jej vráťme viac, to znamená, vráťme jej ale iba to, čo si ona sama vyrobí. Ak skutočne to ministerstvo kultúry a ten rozpočet ministerstva kultúru o jedno, o dve, dve desatiny HDP navýšime, tak by sme túto debatu možno ani nemuseli viesť. Lebo reálne by mala dosť aj, aj verejnoprávna, verejnoprávne médiá by mali dosť, a tým chcem zahrnúť aj TASR, lebo aj ten potrebuje niečo, ale určite tá televízia pri tých 0,19 by si vedela, vedela poradiť. My nemôžeme po nich chcieť, po nej chcieť naozaj aby sa, aby vyzerala ako BBC alebo aspoň jak poľská televízia, lebo tá vyzerá slušne, ale keď, keď nemá za čo jednoducho. Za tú dobu, čo dajme tomu Česká televízia po revolúcii kráčala dopredu, no tak táto slovenská, teda RTVS-ka všeobecne, tá cúvala o život spasený, hovorím, už aj, už aj tým, že jednak si zlikvidovala všetky technológie, všetky techniky. My sme mali najlepšie dabingové, dabingové štúdio na, vôbec v Európe, ktoré sa otvorilo tesne pred revolúciou a asi tak osem rokov po revolúcii už sme ho nemali, no. Čiže takto sme, takto sme fungovali, takto sme pracovali. Čiže ja sa skutočne prikláňam za 0,19. Budem hlasovať, samozrejme, aj za alternatívu 0,17, pretože neviem, čo prejde, ale ak prejde 0,19, ja budem happy a kľudne by som to posunula.
P. Hrušovský, predseda NR SR: (2005-06-21):
(Hlasovanie.) 124 prítomných, 59 za, 34 proti, 31 sa zdržalo. Návrh sme neschválili. Teraz pristúpime k hlasovaniu o jednotlivých pozmeňujúcich návrhoch. Nech sa páči. L. Ladányi, poslanec: Ešte, pán predseda, budeme hlasovať o procedurálnom návrhu pána poslanca Pavelku, v ktorom pán poslanec podľa § 83 ods. 1 zákona č. 350/1996 Z. z. o rokovacom poriadku žiada vrátiť vládny návrh zákona navrhovateľovi na dopracovanie.
Danko, Andrej, predseda NR SR (2017-02-10):
Vzhľadom na zlúčenú rozpravu pristúpime k prvému čítaniu o návrhu poslancov Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Návrh ústavného zákona má parlamentnú tlač 381, návrh na jeho pridelenie na prerokovanie výborom je v rozhodnutí č. 398. Dávam slovo poslancovi Beblavému, aby návrh ústavného zákona uviedol.
Hort, Milan, podpredseda NR SR (2011-02-09):
Ďakujem pekne. Otváram rozpravu. Do rozpravy som dostal písomnú prihlášku jedného pána poslanca, a to je pán poslanec Elemér Jakab, ktorému teraz dávam priestor v rozprave. Po jeho vystúpení, prípadných faktických poznámkach bude možné prihlásiť sa do rozpravy k tomuto návrhu zákona ústne. Pán poslanec, nech sa páči.
Cséfalvayová, Katarína, poslankyňa NR SR (2017-09-07):
Ďakujem pekne za slovo. Vážené panie poslankyne, vážení páni poslanci, konštatujem, že v rozprave nevystúpil nikto. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Pellegrini, Peter, predseda NR SR (2024-02-07):
Ďalšia v rozprave pani poslankyňa Kleinert. Nie je tu. Pani poslankyňa Veslárová. Nie je tu. Pán poslanec Valášek. Nie je tu. Pani poslankyňa Jaurová. Nie je tu. Pán poslanec Hellebrandt tu nie je. (Reakcia z pléna.) Prosím? Koho som preskočil? Pani Hanuliaková je tu? (Reakcia z pléna: „Nie.") No vidíte. (Smiech.) Pán poslanec Truban. Pardon, ak som ju neprečítal, áno. Pán poslanec Kišš. Nie je tu. Pán poslanec Dvořák. Nie je tu. A možnože sú na nádvorí Národnej rady, ale, na schodoch. Pán poslanec Dej. Pán poslanec Šimečka, nie. Pán poslanec Dubéci, nie. Pán poslanec Sabo, nie. Pani poslankyňa Kleinert, nie. Pani poslankyňa Veslárová, nie. Pán poslanec Valášek, nie. Pani poslankyňa Hanuliaková, nie, preto sme vyčerpali celý zoznam rečníkov a Progresívne Slovensko si ani nevyčerpalo komplet svoj čas, ktorý malo k dispozícii. (Reakcia z pléna.) To je v poriadku, môžete ešte faktickými potom, áno. Pán poslanec Gašpar sa prihlásil ešte do rozpravy ako spravodajca. Posledný, ktorý vystupuje v rozprave, potom rozprava bude ukončená. Ďakujem veľmi pekne, nech sa páči.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 139, za 138, proti nikto, nezdržal sa nikto, nehlasoval 1. Konštatujem, že sme schválili body zo spoločnej správy.
Mičovský, Ján, poslanec NR SR (2014-11-10):
Ďakujem za slovo, vážený pán podpredseda. Pokúsim sa odpovedať na obidve poznámky, za ktoré ďakujem. No čo sa týka teda ešte istého dovysvetlenia aj možno pre pána kolegu poslanca Kolesíka, všetci fungujeme v istom čase a keď prepasieme správnu chvíľu, tak už možno budeme len môcť ľutovať, že sme neurobili správne rozhodnutie, v našom prípade sme nepovedali správne slovo v správny čas. Pripomeniem len v tejto súvislosti list, ktorý som napísal v mene viacerých občanov v súvislosti s prípadom pani doktorky Pechočiakovej, dnes už bývalej pani ministerke Zvolenskej, kde som jej vyslovene napísal a ju poprosil, aby skúsila zvážiť svoje slová, keď obvinila doktorku Pechočiakovú z klamstva, a kde som jej napísal možno dnes už skoro prorocké slová, že dnes to ešte, vážená pani ministerka, urobiť môžete, lebo dnes jednoducho ste ešte ministerkou a môžete to zmeniť. Neurobila to a myslím si, už to ani nikdy nebude môcť urobiť, pretože bývalá ministerka už nemôže odvolať veľmi a keď áno, tak len s malou už váhou vážne slová, ktoré na adresu pani doktorky Pechočiakovej vyslovila. Tak možno je to aj otázka na nás všetkých, samozrejme, nielen na pána poslanca Kolesíka, ale na všetkých 150 poslancov, že vyslovme správne slovo v správnu chvíľu, pretože my sme tu len na chvíľočku. My predsi nebudeme poslancami navždy a možno niektoré svoje rozhodnutia alebo niektoré nerozhodnutia budeme z tohto pohľadu ľutovať, pretože dokážeme oklamať kadekoho, len jedného neoklameme, sami seba, svoje svedomie. A tebe, vážená pani podpredsedníčka, áno, ďakujem, je to skutočne tak, že tie nominácie, ktoré sú tak poznačené tými politickými záujmami, sú naprosto škodlivé. Mali by sme sa snažiť, a v tomto by som možno trocha nesúhlasil... (Prerušenie vystúpenia časomerom.)
Bugár, Béla, podpredseda NR SR (2016-12-01):
Nech sa páči, pán minister.
M. Číž, podpredseda NR SR: (2008-09-23):
Dobre. Vážené kolegyne, kolegovia, vzhľadom na to, že to bol posledný bod programu, teraz vyhlasujem prestávku do 11.35 hodiny, aby bolo možné rozdať ešte pozmeňujúce návrhy pani poslankyne, ktoré odzneli, aby sme prípadne mohli hlasovať o skrátenej lehote. Takže do 11.35 hodiny vyhlasujem prestávku. Pokračujeme hlasovaním o prerokovaných bodoch programu.
Pellegrini, Peter, predseda NR SR (2023-11-24):
Pani poslankyňa Puškárová.
Blanár, Juraj, podpredseda NR SR (2022-02-02):
Ďakujem. Vážené pani poslankyne, páni poslanci, vyhlasujem všeobecnú rozpravu za uzavretú. Pán navrhovateľ, máte ešte záujem o záverečné slovo? Nie. Pán spravodajca? Rovnako nie. Prerušujem teda rokovanie o tomto bode programu. Ďakujem, pán podpredseda vlády aj pán spravodajca, obom. A pristúpime k ďalšiemu bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod parlamentnou tlačou 822, návrh na pridelenie výborom je v rozhodnutí 860. Poprosím teraz pána ministra školstva, vedy, výskumu a športu Slovenskej republiky Branislava Gröhlinga, aby vládny návrh zákona uviedol, nech sa páči pán minister.
Bagačka, Michal, poslanec NR SR (2014-12-12):
Ďakujem za slovo. V podstate začalo sa, že tender je zmanipulovaný, ixtýkrát, už viackrát sme vysvetľovali, či poslanci niektorí, ale aj pán minister teda, že nebol porušený žiadny zákon a celá tá chronológia bola vlastne vysvetlená. Ale skôr, keď sme pri slove manipulované niečo, tak bolo tu povedané nejaké porovnanie Maďarsko – Slovensko, ale nebolo povedané, že v Maďarsku je cena diaľničnej známky 140 eur, na Slovensku 50 a že 6-tisíc km v Maďarsku nie sú diaľnice, ale je to sieť diaľnic a ciest I. triedy. Takže to je tiež dosť rozdiel. Ďakujem.
P. Paška, predseda NR SR: (2008-09-23):
(Hlasovanie.) 135 prítomných, 130 za, 4 sa zdržali, 1 nehlasoval. Prvý váš návrh sme schválili, pán poslanec.
Bugár, Béla, podpredseda NR SR (2011-09-07):
Pán spravodajca? (Reakcia spravodajcu.) Nie. Ďakujem pekne. Budeme pokračovať ďalším prvým čítaním, a to o vládnom návrhu zákona o kontrole hraníc a pobyte cudzincov a o zmene a doplnení niektorých zákonov (tlač 457). Nech sa páči, pán minister obrany, opäť môžete uviesť vládny návrh zákona v zastúpení pána ministra vnútra.
Blanár, Juraj, podpredseda NR SR (2022-09-22):
Ďakujem. Dávam teraz slovo pani poslankyni Jarmile Halgašovej, za navrhnutý gestorský výbor pre pôdohospodárstvo a životné prostredie nám ako spravodajkyňa prednesie spravodajskú informáciu k tomuto návrhu. Nech sa páči.
Ľ. Mušková, poslankyňa: (2006-10-17):
Už tu bolo spomínané, že v minulom  volebnom období sme sa s pánom poslancom Madejom snažili zmeniť túto situáciu a upozorňovali na tento problém. A chceli sme, aby sa zvýšil tento príspevok aspoň o 6 000 Sk. Veď iba kočiarik pre dieťa stojí oveľa viac, nehovoriac už o výbave pre dieťatko, nevyhnutnej kozmetike, plienkach, výžive, ak mama nemôže kojiť, a tak ďalej. Tisíc ďalších vecí by som mohla spomenúť. Som veľmi rada, že tento príspevok sa zvyšuje ešte viac, ako sme to navrhovali my, pretože rodičia, najmä mladí, už nemusia kvôli svojej finančnej situácii mať strach prijať malého človiečika do svojej rodiny. Iste, zvýšenie príspevku by bolo vhodné aj pri narodení ďalších detí. A verím, že sa tak v budúcnosti stane. Ale zatiaľ, kým to štátny rozpočet dovolí, je vynikajúce, že plníme to, čo naše strany pred voľbami sľúbili, a že navrhujeme teda zvýšenie príspevku pri narodení prvého dieťaťa, pretože, ako som povedala, tieto výdavky sú pri narodení prvého dieťaťa skutočne najvyššie. Návrh zákona okrem toho, že rieši ďalšie veci súvisiace s narodením dvojičiek, trojičiek, rieši jednu nerovnosť, ktorá sa prijala v minulom volebnom období, a to podporu náhradných rodín pred biologickými rodinami. Našou snahou je vytvorenie podmienok pre zdravý vývin dieťaťa predovšetkým v biologickej rodine, hoci, samozrejme, náhradné rodiny plnia v mnohých prípadoch nezastupiteľnú úlohu a potrebu pomoci pre ne nikto vôbec nespochybňuje. Tak ako som to už urobila s pánom poslancom Madejom v minulom volebnom období štyrikrát, chcem poprosiť aj dnes z tohto miesta, vážení páni kolegovia, pani kolegyne, prosím vás, podporte tento návrh do druhého čítania. Ďakujem vám za pozornosť.
Bugár, Béla, podpredseda NR SR (2017-10-18):
Prezentujme sa a hlasujme. (Hlasovanie.) Prítomných 143 poslancov, za 63, proti 58, zdržalo sa 22 poslancov. Ani tento bod sme neschválili. Nech sa páči.
J. Liška, poslanec: (2003-06-17):
P. Rusko, podpredseda NR SR: Prosím, páni poslanci, hlasujeme o návrhu uznesenia, ktorým  Národná rada na návrh vlády vyslovuje súhlas so skráteným legislatívnym konaním v tomto vládnom návrhu zákona. Prosím, prezentujme sa a hlasujme. (Hlasovanie.) Prítomných je 82 poslancov, za 73, proti 5, zdržali sa 2, nehlasovali 2. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. V rokovaní pokračujeme návrhom vlády na skrátené legislatívne konanie o vládnom návrhu zákona, ktorým sa mení zákon Národnej rady Slovenskej republiky č. 310/1993 Z. z. o spotrebnej dani z piva v znení neskorších predpisov. Návrh vlády ste dostali ako tlač 268. Dávam slovo podpredsedovi vlády a ministrovi financií Slovenskej republiky Ivanovi Miklošovi, aby návrh zákona odôvodnil. Nech sa páči, pán podpredseda.
R. Rafaj, poslanec: (2007-09-18):
V súlade s § 73 ods. 1 zákona Národnej rady č. 350/1996 o rokovacom poriadku v znení neskorších predpisov podávam v prvom čítaní spravodajskú informáciu o návrhu spomenutej skupiny poslancov na vydanie zákona o zásluhách Andreja Hlinku. Uvedený návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku § 72 ods. 1, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy, dôvodová správa obsahuje informácie o zásluhách Andreja Hlinku a jeho verejnom pôsobení a dôvody potreby novej právnej úpravy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a právom Európskej únie a doložku finančných, ekonomických, environmentálnych vplyvov na zamestnanca, podnikateľské prostredie. Vychádzajúc z oprávnení, ktoré pre mňa ako spravodajcu vyplýva z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 rokovacieho poriadku na tom, že po rozprave odporučí uvedený návrh zákona prerokovať v druhom čítaní v súlade s tým, čo predniesol predrečník. V súlade s rozhodnutím predsedu Národnej rady Slovenskej republiky z 27. augusta navrhujem, aby návrh zákona prerokovali výbory: ústavnoprávny, pre financie, rozpočet a menu, pre verejnú správu a regionálny rozvoj a pre kultúru a médiá, pričom za gestorský navrhujem výbor pre kultúru a médiá. Odporúčam, aby výbory predmetný návrh prerokovali v lehote do 30 dní a gestorský do 31 dní. Vážený pán predsedajúci, ďakujem, skončil som. Otvorte, prosím, spoločnú rozpravu.
Bugár, Béla, podpredseda NR SR (2018-12-06):
Je všeobecný súhlas? (Reakcia pléna.) Nie. Prezentujme sa a hlasujme. (Hlasovanie.) Prítomných 141, za 108, proti 25, zdržalo sa 6 poslancov, 2 nehlasovali. Návrh bol odsúhlasený. Ďalší procedurálny návrh – pán poslanec Baránik.
Blanár, Juraj, poslanec NR SR (2011-05-24):
Ďakujem. Vážený pán predsedajúci, vážený pán kolega Gál, vaše vystúpenie, musím, bohužiaľ, skonštatovať, mi pripadalo veľmi demagogické. A ja to naozaj doložím aj tým, čo ste povedali. Vy ste povedali, že vystúpenia opozície sú priamym útokom na etnikum. Poopravujem, žiadnym priamym útokom ani jeden z opozičných poslancov tu nenapádal etnikum, ale politiku vašej strany a vás, ktorý zneužívate národnostné menšiny. Nevkladajte nám, prosím vás, do úst, že my nejakým spôsobom sme nevraživí voči menšinám. Vôbec to nie je pravda, nikdy sme to tu nepovedali, pri hocijakom vystúpení. A to som naozaj pozorne počúval. Keď niečo hovoríme, tak kritizujeme vaše vystúpenia. Ďalší príklad o tom, aká je tu príkladná demagógia z vašej strany. Hovorili ste o príklade v niektorom z obchodných reťazcov, kde okrem v slovenčine sú aj po maďarsky oznamy. Ja si veľmi dobre pamätám, keď tu bol predkladaný zákon o štátnom jazyku, kde práve toto sme chceli na zmiešanom území ukotviť, že keď sa bude hovoriť v jazyku národnostných menšín, aby sa to povedalo aj v jazyku štátnom. Vy ste boli tí, ktorí ste to tu kritizovali, prví. Dnes demagogicky to používate ako príklad pozitívny na to, aby ste obhájili to, čo ste obhájili. Hovoríte o tom, že chcete tu žiť. Veď kto tu bráni, máte tu školy. Ja si myslím, že národnostná menšina práve maďarská tu má najlepšie podmienky na rozvíjanie sa, základné školy, stredné školy, vysokú školu. A chcem vás ešte aj trošku poopraviť. Aj na vysokej škole v Nitre sa vyučuje po maďarsky. A to ste nespomenuli. Myslím si, že tu je naozaj dobrý rozvoj. My len kritizujeme vašu politiku, ktorou zneužívate národnostné menšiny pre vlastné ciele.
B. Bugár, podpredseda NR SR: (2004-11-30):
(Hlasovanie.) Prítomných je 114 poslancov, za 76, proti 34, zdržali sa 3, nehlasoval 1. Konštatujem, že Národná rada vyslovila súhlas s prerokovaním vládneho návrhu zákona v skrátenom legislatívnom konaní. Budeme teraz hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 941). Pán poslanec Mitrík, máte slovo. K. Mitrík, poslanec: Vážený pán podpredseda, vážené kolegyne, kolegovia, predkladám návrh uznesenia. Národná rada podľa § 89 ods. 1 zákona Národnej rady č. 350 o rokovacom poriadku na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 942), prerokuje v skrátenom legislatívnom konaní s tým, že prvé, druhé a tretie čítanie sa uskutoční na 33. schôdzi Národnej rady.
Laurenčík, Milan, podpredseda NR SR (2021-10-20):
Poslednú faktickú poznámku k tomuto príspevku má pani poslankyňa Romana Tabák, nech sa páči.
K. Tóthová, poslankyňa: (2009-06-16):
Áno, môžeme hovoriť o názore k nálezom Ústavného súdu, ale tú kampaň, ktorú ste vy spustili s názormi, že rozhodnutie Ústavného súdu je hanebné rozhodnutie, nemá miesto v právnom štáte. Skutočne to bolo niečo, čo by sa už v histórii Slovenskej republiky nemalo opakovať. Dávajte si popol na hlavu, lebo vy ste boli strojcom protiústavného tohto zákona. Ďakujem za pozornosť. (Potlesk.)
Mihál, Jozef, poslanec NR SR (2012-10-19):
Ďakujem. No, mne je veľmi smutno z toho všetkého, čo sa tu deje, z toho, akých návrhov, z tých návrhov, ktoré vláda predkladá do tohto parlamentu, pretože ono si to možno neuvedomujeme, ale príde ten 1. január 2013 a Slovensko sa po 1. januári 2013 veľmi zásadným spôsobom zmení. Tie vyššie dane, vyššie odvody, veď to nie je detská hračka, s ktorou sa tu hráme a naťahujeme sa, že kto, koho lepšie odcituje. To je realita. Tie vyššie dane, vyššie odvody zasiahnu či bežných ľudí, malých podnikateľov, živnostníkov, zamestnancov, bohatších zamestnancov, bohatých, možno majiteľov eseročiek, ktorým sa veľmi dobre darí, ale všetkých, ktorí sú aktívni, to zasiahne. A zasiahne to aj tých, ktorí, povedzme zamestnanci ani podnikatelia nie sú dôchodcovia, študenti a tak ďalej, odvody z dohôd, a zasiahne to aj tých dôchodcov a študentov, ktorí vôbec nepracujú, napríklad dôchodcov, ktorí sú skutočne vo vysokom veku. Pretože porastú ceny, pretože podnikatelia jednoducho postupne, najprv jeden, potom druhý, všetky tieto zvyšujúce sa odvody, zvyšujúce sa dane prenesú do cien. Skúste si spomenúť v máji, v júni na tieto moje slová. Budete vidieť, čo všetko pôjde jednoducho hore. A skúste si spomenúť, keď sa budete pozerať, budete analyzovať čísla o zamestnanosti, nezamestnanosti, že kto je za tým, kto to spôsobil. Dvadsaťpäťpercentné zvýšenie daní a odvodov pre eseročky, nehovorím o bodoch, ale o percentách, 25-percentné zvýšenie daní a odvodov na zdravotné poistenie pre menšie eseročky a ešte vyšší percentuálny nárast pre tie bohatšie eseročky, to je taký zásah, ktorý nezostane bez následkov, a to či pre štátny rozpočet, či pre všetkých ľudí, ktorí na Slovensku sú.
Glváč, Martin, podpredseda NR SR (2019-05-14):
Pán poslanec Paška.
Kecskés, Ján, poslanec NR SR (2018-05-28):
Stano, ja nadviažem na tvoju rozpravu. Samozrejme, o našom zákone, o zákaze interrupcií sa popísalo či už v rôznych blogoch, vyhláseniach, alebo názoroch hocikoľko teda tém a hocikoľko materiálov. Ale zaujal ma dnešný blog alebo, resp. taký pohľad istej Gabriely Redeovej, ktorá píše a dovolím si ju citovať: „Všade sa písalo: naša téma, ukradnutá agenda, toľko zmarenej práce na ochranu života, ten za Kotlebu, iný proti Kotlebovi a tak donekonečna. V tom utápaní sa vo vlastnom egoizme a spleti nezmyselných názorov na tak vážnu a jasnú principiálnu otázku života zabudli sme úplne na to podstatné, na nenarodené dieťa, na človeka, ktorého možno podľa súčasného zákona beztrestne brutálne zavraždiť. Pýtam sa, či si vôbec naši poslanci a zvlášť, samozrejme, poslanci kresťania uvedomujú mieru svojej zodpovednosti pri hlasovaní a tvorbe zákonov. Či si uvedomujú, že sú zákonodarci a nie aktivisti? Či si uvedomujú, že teraz môžu zastaviť vraždenie nevinných? Či si uvedomujú, že ak tak neurobia a nezahlasujú za novelu interrupčného zákona, že každá ďalšia preliata krv týchto detí ostane na ich rukách? Áno, vážení poslanci, odmietnutím zahlasovať za život stanete sa Pilátmi. Darmo si umyjete ruky. Krv nevinných detí ostane na vašich rukách! V deň súdu neobstojí nikto z vás s výhovorkou ,lebo Kotleba´! Ak pre vás, vážení poslanci, tento zákon nie je perfektný, tak ho predsa môžete pripomienkovať a pozmeňovať. Ale to vy predsa viete, tak ani tu nemáte výhovorku. Svojím nekonaním a absurdnými postojmi a názormi, vážení poslanci kresťania, zatvárate nebo nad Slovenskom pre Božie požehnanie a dovoľujete naďalej prinášať nevinné ľudské obete satanovi. Kiežby ste si konečne uvedomili, že nejde o vás ani o Kotlebu, ale o bezbranného nevinného blížneho. Hľa, človeka.“ Ďakujem.
Paška, Pavol, predseda NR SR (2012-05-15):
Pán poslanec Jarjabek.
P. Paška, predseda NR SR: (2007-09-11):
Otváram rozpravu. Písomne je prihlásená pani poslankyňa Tkáčová.
Lehotský, Tomáš, poslanec NR SR (2020-11-26):
Ďakujem za slovo. Vážený pán predsedajúci, dovoľte mi, prosím, predniesť spoločnú správu Výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 523/2004 o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 266) vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva Národnej rade túto spoločnú správu: Národná rada uznesením č 408 z 5. novembra 2020 pridelila tento vládny návrh zákona týmto výborom: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady toto stanovisko: odporúčanie pre Národnú radu, návrh schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 122 zo dňa 19. novembra 2020, ústavnoprávny výbor uznesením č. 174 zo dňa 13. novembra 32020, výbor pre verejnú správu a regionálny rozvoj uznesením č. 55 zo dňa 16. novembra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 až 6 hlasovať spoločne s návrhom gestorského výboru schváliť. Gestorský výbor na základe stanovísk výborov k danému vládnemu návrhu zákona odporúča Národnej rade predmetný návrh schváliť s pozmeňujúcimi a doplňujúcimi návrhmi. Spoločná správa výborov o prerokovaní tohto vládneho návrhu zákona bola schválená uznesením gestorského výboru č. 135 z 24. novembra 2020. Týmto uznesením, ma výbor zároveň poveril za spoločného spravodajcu, aby som na schôdzi Národnej rady, Národnej rady Slovenskej republiky pri prerokovaní predmetného návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, skončil som, otvorte, prosím, rozpravu.
Stančík, Andrej, poslanec NR SR (2020-07-24):
Ďakujem za slovo. A, pán minister, naozaj ďakujem za to zhrnutie tých nezmyslov, na základe ktorých chce opozícia odvolať premiéra. Asi tak slabé odôvodnenie tu ešte asi nikdy nebolo. A ty si zabudol ešte jeden podľa mňa veľmi podstatný dôvod a tam sa totiž písalo, že „programové vyhlásenie vlády nespĺňa trajektóriu dlhodobého rozvoja projektovanej budúcnosti“. To naozaj vyzerá, ako keby povolali exkapitána na pomoc. Ďakujem veľmi pekne.
Paška, Pavol, predseda NR SR (2012-08-02):
Vážené pani poslankyne, páni poslanci, budeme pokračovať v prerušenom rokovaní hlasovaním. Najprv budeme hlasovať o návrhu, ktorý podal pán predseda poslaneckého klubu KDH Hrušovský a žiada Ústavnoprávny výbor Národnej rady, aby zaujal stanovisko k postupu prerokovávania vládneho návrhu zákona č. 461. Takže poprosím vás, nepotrebujeme, pán spravodajca, musíme počkať, aký bude výsledok hlasovania. Takže ideme hlasovať o návrhu, ktorý podal pán predseda Hrušovský. Hlasujeme. (Hlasovanie.) 144 prítomných, všetci boli za. Návrh sme schválili. Požiadam pána predsedu ústavnoprávneho výboru, aby počas obedňajšej prestávky zvolal zasadnutie ústavnoprávneho výboru. Vzhľadom na to, že sme si vyžiadali stanovisko, nebudeme teraz hlasovať o návrhu vlády na skrátené legislatívne konanie, ktorý sme prerokovali a ukončili rozpravu. Ešte predtým, ako pristúpime k opakovanej tajnej voľbe členov Správnej rady Ústavu pamäti národa, vás chcem požiadať o schválenie, doplnenie bodu, ktorým je návrh na odvolanie a voľbu členov Rady Slovenského pozemkového fondu. Je to parlamentná tlač 113 a návrh výboru pre pôdohospodárstvo a životné prostredie je tlač 117. Potrebujeme sfunkčniť Slovenský pozemkový fond a zvoliť, tak ako hovorí zákon, tých, ktorých navrhuje Národná rada Slovenskej republiky. Navrhujem, aby sme tento bod uviedli a včítane rozpravy k nemu hneď po ukončení bodu interpelácie poslancov dnes. Je súhlas? Samozrejme, potom samotnú voľbu vykonáme podľa toho, kedy bude opäť hlasovanie po prerokovaní a ukončení rozpráv, ktoré máme. Je s tým súhlas? (Súhlasná reakcia pléna.) Ďakujem pekne. Takže pristúpime teraz k opakovanej voľbe členov Správnej rady Ústavu pamäti národa. Technici, máme to pripravené? Ešte pán poslanec Pollák.
I. Mikloš, podpredseda vlády a minister financií SR: (2004-06-17):
Áno, ukázalo sa, máte pravdu v tom, že sa ukázalo, že odhady, o ktorých uvažovala polícia aj vláda, sa nenaplnili a že tá účasť bola omnoho, omnoho nižšia, bola takmer žiadna. Zároveň ale je pravdou, že sa nedá úplne presne takéto veci prognózovať a vždy je lepšie byť pripravený na horší variant, ak sa tento variant nenaplní, ako nebyť pripravený, a potom musieť čeliť horšiemu variantu. Stačí, keď si spomeniete, a ja som bol účastný, pani poslankyňa, v Seattle som síce nebol, ale bol som v Prahe v roku 2000 počas výtržností, počas zasadnutia Medzinárodného menového fondu a Svetovej banky. Bol som vo Washingtone v roku 1999 počas podobných výtržností a počul som od priamych účastníkov týchto výtržností v Seattle a aj na základe tohto vás môžem ubezpečiť, že je oveľa lepším variantom byť pripravený na horší vývoj, ktorý napokon nenastane, ako nebyť pripravený, a potom musieť čeliť tomu vývoju horšiemu.
Petrák, Ľubomír, poslanec NR SR (2014-10-22):
Ja budem reagovať v zásade na obidvoch predrečníkov a aj ku kolegyni Žitňanskej, aj ku kolegovi Frešovi. Tento návrh je úplne v súlade so zákonom o rokovacom poriadku. Je legitímny, nevkladám tam žiaden nový článok a zasahujem len do zákona, ktorý bol otvorený. Idem nad rámec zákona, ktorý bol predložený ministrom financií. Toto bolo s ministrom financií odkonzultované a bol vyjadrený súhlas s takýmto postupom. To znamená, to znamená, že nevidím v tom absolútne žiaden problém. Ja si osobne myslím, že v tomto parlamente bola ďaleko horšia prax, ktorá bola v predchádzajúcom období, a toto nepovažujem za absolútne žiaden, za absolútne žiaden prehrešok. Možno budem kritizovaný, že predložím v školskom zákone rozsiahlejšiu novelu, kde vkladám niekoľko článkov, ale musím povedať, že všetky tieto návrhy boli prerokované na výbore, kde ale nezískali dostatočnú podporu, a teda sa neobjavili v spoločnej správe. Takže v tom ďalšom prípade neobstojí ani tvrdenie, že by o týchto problémoch nebolo, nebolo rokované. A ešte jedna poznámka k pánovi kolegovi Frešovi. Ja nehovorím o tom, že je ideologicky nesprávne zobrať daň. Ja hovorím o tom, že je ideologicky správne, aby každá samospráva mala určitý priestor pre vlastnú tvorbu. Ale hovorím, že nepovažujem za takýto priestor a za vhodný priestor pre vyššie územné celky ako daň z motorových vozidiel. Bavme sa o tom, že dôjde k zmene daňového systému a že aj vyššie územné celky dostanú daň, kde by boli nejakým spôsobom zainteresované na rozvoji regiónu. Nech majú podiel možno z dane z príjmu právnických osôb alebo z niečoho, tak aby nejakým spôsobom boli nútené sa podieľať na tvorbe pracovných miest a rozvoji regiónu.
Jurinová, Erika, podpredsedníčka NR SR (2012-08-01):
Ďakujem pánovi poslancovi. S faktickými poznámkami sa prihlásili šiesti poslanci, uzatváram možnosť prihlásiť sa s faktickou, pán poslanec Poliačik, pani poslankyňa Vaľová, páni poslanci Bagačka, Viskupič, Vašečka, Kadúc. Nejako sa to zmenilo. Pani poslankyňa Vaľová.
Paška, Pavol, predseda NR SR (2012-10-18):
Pán spravodajca, chcete sa vyjadriť k rozprave? (Reakcia spravodajcu.) Nie. Prerušujem rokovanie o tomto bode programu. Ďakujem, pán podpredseda vlády. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Je to tlač 190. Poprosím pána ministra kultúry Marka Maďariča, aby odôvodnil vládny návrh zákona.
Mazúrová, Viera, poslankyňa NR SR (2012-10-18):
Keďže pán poslanec Hudacký podal dnes pozmeňujúci návrh, dajte, prosím, hlasovať o skrátení lehoty.
P. Paška, predseda NR SR: (2010-03-09):
Otváram rozpravu. Nemám písomnú prihlášku do rozpravy, pýtam sa, či má niekto záujem vystúpiť v rozprave. Nie. Vyhlasujem rozpravu za skončenú. Prerušujem rokovanie o tomto bode programu. Mali sme pokračovať podľa schváleného programu druhým čítaním vládneho návrhu novely zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z. Ale tento návrh vláda vzala späť, tak ako som vás informoval. Na tú 14.00 hodinu mal byť vládny návrh novely zákona č. 152/1995 Z. z. o potravinách. Ten sme prerokovali, pretože sme mali času. A keďže vládny návrh novely zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z. vláda vzala späť, vyhlasujem prestávku do 14.00 hodiny. A o 14.00 hodine budeme pokračovať bodom, tak ako bol schválený program. A to je bod 62, a teda bod ministra financií. Takže vyhlasujem do 14.00 hodiny prestávku. (Hlasy v sále.) Pokiaľ ide o Správu o plnení zahraničnej politiky Slovenskej republiky v roku 2009 a Zameranie zahraničnej politiky Slovenskej republiky na rok 2010, sme povedali, dokončíme prerušenú rozpravu po prerokovaní všetkých termínovaných bodov, ktoré boli určené na rokovanie dnes po 14.00 hodine. Najskôr budeme rokovať o návrhoch, ktoré bude uvádzať pán minister financií, potom pani ministerka Tomanová. A potom dokončíme prerušenú rozpravu o uvedenej správe a uvedenom zameraní. Potom pred 17.00 hodinou, o 16.45 hodine prednesie určený spravodajca návrh na verejnú voľbu šiestich členov Rady Slovenského pozemkového fondu, ktorých nominuje vláda. Potom odhlasujeme všetkými verejnými hlasovaniami prerokované body a vykonáme tajnú voľbu členov Rady Slovenského pozemkového fondu, ktorých nominuje Národná rada. Takže vyhlasujem prestávku do 14.00 hodín. (Prerušenie rokovania o 11.51 hodine.) (Pokračovanie rokovania o 14.00 hodine.)
Sulík, Richard, podpredseda vlády a minister hospodárstva SR (2022-03-22):
Ďakujem pekne. Pán Šefčík začnem vami. Ja som pána poslanca Mazureka nepochválil, ja som konštatoval, že má rečnícky talent, a Hitler mal bez debaty obrovský rečnícky talent. Však to jednoducho sú kategórie, kde, čo na to poviete, keď to raz tak bolo. A k tomu, čo tu odznelo, tak pán Mazurek odišiel, ale je tu pán Suja. No minule ste odišli, ja som vás potom ešte hľadal, lebo som vám povedal, že však prídem za vami a si tú tému vyjasníme, tak snáď teraz neodídete, ale teda ste sa tu hovne... hodne začali vzrušovať a zvyšovať hlas, možnože by vám pomohli tie tabletky, čo tu pán Mazurek odporúčal kolegovi Stančekovi (správne Stančíkovi, pozn. red.), tie hormonálne, oni, oni asi skľudnia potom. Ak to nepomôže, tak Rohypnol, lebo úplne zbytočne akože tu akože vykrikujete a sa tu zavzdušňujete, búchate sa tu do pŕs. Presne to, čo kolega Mazurek kritizoval, asi tam mal na mysli niekoho od nás, že kto tu koľko ľudí ubytoval, tak vy sa tu hádžete o zem, že ste koľkátich ubytovali. Štát, štát pomáha, celá štátna správa je ako jeden obrovský tanker, ktorý, keď otočíte kormidlo, tak chvíľu trvá, kým sa otočí aj tanker. Ale to, čo dnes naozaj im pomáhame, je kompletná zdravotná starostlivosť, majú okamžité pracovné povolenia, uznávame im zľahčeným, zrýchleným spôsobom ich vzdelanie a váš kolega Kočiš tu vymenoval, že 1 440 eur už teda, ja neviem to číslo overiť, ale tak neviem povedať áno, nie, ale každopádne len pán Kočiš tiež potvrdil, že, že tá pomoc je imenzná medzičasom. Tak ja teraz neviem, odkiaľ ste vy došli, keď tvrdíte, že štát nerobí nič, lebo to ste tu pár minút dozadu tvrtili... tvrdili. No a konkrétne k tým energiám. Zafixovali sme cenu elektriny, zafi... tak sme na tom, aby... pri tom, aby cena plynu teda bola tiež zafixovaná, a... (Prerušenie vystúpenia časomerom.)
Paška, Pavol, predseda NR SR (2012-04-04):
Pán predseda výboru pre európske záležitosti, pán poslanec Blaha.
Hrnčiar, Andrej, podpredseda NR SR (2017-04-05):
Pán poslanec Klus.
Pellegrini, Peter, predseda NR SR (2015-02-03):
Prezentujme sa a hlasujme o bodoch zo spoločnej správy č. 1 až 12 spoločne s návrhom gestorského výboru uvedené body schváliť. (Hlasovanie.) Prítomných 139 poslancov, za 83, zdržalo sa 55, nehlasoval 1. Tieto body sme schválili.
Pčolinský, Peter, podpredseda NR SR (2023-06-20):
Pán poslanec, čas vám vypršal. Vy do desiatich minút máte začať čítať pozmeňovací návrh. Nezačali ste. (Reakcia rečníka.) No, nezačali ste. Čas vám vypršal.
Kollár, Boris, predseda NR SR (2020-04-01):
Pýtam sa, vážené pani poslankyne, vážení páni poslanci, či každý poslanec využil svoje právo hlasovať. Ak áno, vyhlasujem tajné hlasovanie za skončené. Prosím všetkých overovateľov, aby spočítali hlasy a vyhotovili zápisnice o výsledku tajného hlasovania. Vyhlasujem prestávku na spočítanie hlasov z tajného hlasovania. (Prestávka. Spracúvanie výsledkov tajného hlasovania.) (Po prestávke.)
Gröhling, Branislav, poslanec NR SR (2019-05-09):
Pán kolega, ďakujem. Ja si stále kladiem iba jednu otázku, ktorú ste hovorili aj vy, že kto je spokojný s týmto návrhom zákona. Myslím si, že iba ministerstvo, pretože tá petícia, ktorá stále koluje po internete, kde už je viac ako 20-tisíc ľudí podpísaných, tak to sú tí ľudia, ktorých sa to reálne bude týkať, a tí sú reálne nespokojní s týmto návrhom zákona. My sa môžme stále rozprávať, tak ako to bolo počas druhého čítania, že aké sú tam problémy. Tento návrh zákona reálne predpokladá zvýšenie výdavkov z rozpočtov miest a obcí. A tieto výdavky nie sú kryté a nie sú kryté ani v rámci rozpočtu verejnej správy. Ďalšia vec je tam, že splnomocňuje ministerstvo na vydanie etického kódexu pedagogického odborného zamestnanca. My ten etický kódex reálne ešte nemáme, my ideme niečo schvaľovať v zákone, ale my ten etický kódex nemáme. A ja som ešte nezažil, aby ministerstvo vymáhalo nejaký etický kódex. Toto vždy robia stavovské organizácie a tak by to malo byť. Tak ako si aj ty spomínal, vznikajú tam množstvo, množstvo ďalších kategórií, podkategórií a kariérových pozícií. Možno ešte spomeňme jednu vec, ktorá v tomto návrhu zákona alebo v tomto zákone predkladá, že organizácie riadené ministerstvom budú môcť poskytovať kvalifikačné vzdelávanie. Čo znamená, ako keby sa tá kompetencia odoberala vysokým školám. Tak ja neviem, že kto teraz to vzdelávanie robí lepšie, že či to robí lepšie vysoké školy, alebo to robia lepšie priamo riadené organizácie, keďže vieme, aký je stav vzdelávania alebo aká je kvalita vzdelávania v rámci kreditových príplatkov. A tu už sme znova pri tých kreditových príplatkoch, že reálne my prídeme k tomu, že bude podnet na Ústavný súd, keď prelomíte veto prezidenta, a Ústavný súd nebude mať inú možnosť, ako rozhodnúť to, že narúšate právnu istotu a narúšate jednotlivé právne istoty ľudí, ktorí nadobudli kreditové vzdelávanie a tieto príplatky od roku 2012, kedy neboli... (Prerušenie vystúpenia časomerom.)
Krajniak, Milan, minister práce, sociálnych vecí a rodiny SR (2022-11-10):
Vážený... (Rečník sa obrátil na predsedajúceho.) Môžem odpovedať? Vážený pán podpredseda, vážený pán poslanec, vývoj v oblasti európskych politík vo všeobecnom, ale i odbornom vzdelávaní a príprave, legislatívne trendy na Slovensku, ako aj výstupy národného projektu, duálne vzdelávanie a zvýšenie atraktivity a kvality odborného vzdelávania a prípravy, tzv. Duál II, spolu s prioritami v rámci Operačného programu Slovensko predstavujú balík návrhov opatrení, ktoré plánuje Ministerstvo školstva, vedy, výskumu a športu Slovenskej republiky spoločne so Štátnym inštitútom odborného vzdelávania ako aj Radou zamestnávateľov pre systém odborného vzdelávania a prípravy a príslušnými stavovskými a profesijnými organizáciami, zriaďovateľmi stredných škôl, príslušnými asociáciami, ako aj so samotnými strednými školami realizovať v nadchádzajúcom období. Krásna veta, že? Je nespochybniteľné, že vzájomný vzťah medzi všeobecným a odborným vzdelávaním na úrovni vyššieho sekundárneho vzdelávania má svoje opodstatnenie. Už na základe odporúčaní zo strany Európskej komisie a OECD je potrebné podporovať formy realizácie praktického vyučovania v pracovných podmienkach na všetkých druhoch stredných škôl podľa charakteru poskytovaného vzdelávania. Aj z tohto dôvodu ministerstvo v rámci nadchádzajúceho programovacieho obdobia podporí transformáciu stredných odborných škôl na centre excelentnosti odborného vzdelávania a prípravy. Jedná sa o inovačné jednotky, ktorých cieľom je poskytovať prvotriedne a vysoko kvalitné počiatočné a pokračujúce OVP pri zahrnutí všetkých relevantných aktérov do procesu koordinácie odborného vzdelávania a prípravy. S rastúcim významom odborného vzdelávania a prípravy a zvyšujúcim sa dopytom po vysokokvalifikovanej pracovnej sile v dôsledku automatizácie a digitalizácie priemyslu a služieb v kontexte priemyselnej revolúcie 4.0 je potrebné optimalizovať existujúce štruktúry poskytujúce vzdelávanie za účelom ich čo najefektívnejšieho využitia v praxi. Cieľom centier excelentnosti odborného vzdelávania a prípravy je kumulovať všetky prvky koordinácie odborného vzdelávania a prípravy, vrátane jeho nadrezortných prvkov, kariérové poradenstvo, definovanie obsahu vzdelávania pre praktickú časť výučby, ale i teoretickú časť výučby, všeobecno-vzdelávacie predmety, ako aj úprava vzťahu medzi všeobecno-vzdelávacími predmetmi a ich alternáciami v rámci aplikovaných predmetov tak, aby v čo najväčšej miere bola dosiahnutá kvalita a inovácie vo vzdelávaní v súlade s potrebami trhu práce a spoločnosti. Popri vyššie uvedených aktivitách sa budú podporovať aktivity na posilnenie prierezových a kľúčových kompetencií pre celoživotné vzdelávanie tak, aby v rámci stredoškolského vzdelávania boli pokryté všetky aktuálne výzvy v oblasti spoločenského života a európskych hodnôt. Skončil som.
Danko, Andrej, predseda NR SR (2017-04-07):
Ďakujem. Na vystúpenie pani poslankyne žiadna faktická poznámka. Pán poslanec Vašečka. A pripraví sa pán poslanec Krajniak.
J. Počiatek, minister financií SR: (2009-10-21):
Novela zákona upresňuje a sprehľadňuje práva a povinnosti povinných osôb a zavádza viaceré nové prvky, ktorými  verejná správa priblíži aj svoje služby širokej verejnosti, napr. integrované obslužné miesta, čím výrazne zefektívni a zlacní svoje služby pre verejnosť a odbúra zbytočné byrokratické postupy. Návrh novely zákona je koncipovaný v súlade so stavom a vývojom informačných a komunikačných technológií, reflektuje na zmeny v organizácii štátnej správy a územnej samosprávy a reaguje na výsledky analýzy uplatňovania doterajšieho zákona v praxi. Ďakujem za slovo, skončil som.
Laššáková, Jana, podpredsedníčka NR SR (2015-11-27):
Prezentujme sa a hlasujeme. (Hlasovanie.) Prítomných 129 poslancov, za návrh bolo 16, proti 29, zdržalo sa 84 poslancov. Konštatujem, že ani o tomto návrhu zákona nebudeme rokovať v druhom čítaní. Ďalej budeme hlasovať o bode 95 programu, je to prvé čítanie o návrhu poslanca Kaníka na vydanie zákona o malom domácom podnikaní (tlač 1819). Prosím spravodajkyňu z výboru pre hospodárske záležitosti poslankyňu Helenu Mezenskú, aby hlasovanie uviedla. Nech sa páči, pani poslankyňa. Páni poslanci, hlasujeme, poprosím vás o sústredenie a pokoj. Nech sa páči. (Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona o malom domácom podnikaní , tlač 1819.)
Blanár, Juraj, podpredseda NR SR (2021-10-05):
Ďakujem, pán predseda. Teraz nám predseda výboru pre financie a rozpočet pán poslanec Marián Viskupič predloží správu o prerokovaní tejto správy vo výbore pre financie, nech sa páči, pán predseda.
M. Číž, podpredseda NR SR: (2007-10-26):
Slovo má pán poslanec Glenda ako spoločný spravodajca. Prosím ho, aby informoval Národnú radu o výsledku rokovania výborov.
Hrušovský, Pavol, podpredseda NR SR (2010-10-15):
Páni poslanci, prezentujete sa a hlasujme o návrhu. (Hlasovanie.) 141 prítomných, 76 za, 47 proti, 15 sa zdržalo, 3 nehlasovali. Návrh sme schválili. Prosím ďalší návrh.
Sulík, Richard, predseda NR SR (2010-08-11):
Ďakujem. S faktickými poznámkami sa prihlásili dvaja poslanci. Uzatváram možnosť faktických poznámok. Pán Číž, nech sa páči.
I. Štefanec, poslanec: (2009-06-16):
Dnes sme zaznamenali najnovšiu prognózu, ktorá hovorí o 6,2-percentnom prepade slovenského hospodárstva na tento rok. Tieto čísla sú skutočne v ostrom protiklade s tým, o čom nás presviedčala vláda, najmä predseda vlády ešte donedávna. Dovolím si vám odcitovať to, čo povedal Robert Fico 12. 10. 2008. „Nemáme problém ako iné štáty, kde ide všetko do recesie.“ Alebo 8. 1. 2009. „Pri globálnej kríze by rast ekonomiky na Slovensku v roku 2009 mal patriť medzi najvyššie v Európe.“ Nuž podľa posledného vývoja tomu tak určite nebude a ten prepad na Slovensku patrí medzi najväčšie prepady v strednej Európe a dokonca už aj medzi najväčšie prepady v Európskej únii. Som preto presvedčený, že to, čo je prioritné, je predovšetkým revízia štátneho rozpočtu, ktorý ešte stále míňa, ako keby sme ešte za pol percenta rástli a nie ako keby sme mali hospodársky prepad. To, čo je prioritné, to je zastavenie plytvania s nevýhodnými zmluvami. Zastavenie plytvania s verejnými zdrojmi, ako sme toho dennodenne svedkami. Aj dnes v tejto snemovni sa hovorilo o nevýhodných zmluvách o predaji emisií. Pamätáme si na predražený tender na elektronické mýto. Pamätáme si na naše návrhy na povinné verejné elektronické obstarávanie. Toto sú všetko veci, ktoré podľa môjho názoru treba riešiť prioritne. Tak ako prioritne treba riešiť to, čo je dôležité pre pracovné miesta. A to je otázka zjednotenia daní, odvodov, otázka odvodov ako takých a odbúravanie stále existujúcej byrokracie. Preto mi dovoľte v tejto súvislosti podať jeden návrh, o ktorom sme hovorili aj vo výbore, a totiž, aby sa k skrátenému legislatívnemu konaniu a osobitne k situácii v slovenskom finančnom sektore vyjadril k tomuto bodu aj pán guvernér Národnej banky Slovenska, pretože dennodenne počúvame zo strany bankových inštitúcií, že tento problém tu nie je, že takáto urgentná situácia pre aplikáciu tohto zákona momentálne nehrozí. Takže budem rád, ak sa k uvedenej téme vyjadrí aj pán guvernér. Ďakujem pekne.
M. Hort, podpredseda NR SR: (2009-02-10):
Otváram rozpravu. Nedostal som žiadnu písomnú prihlášku do rozpravy k tomuto návrhu na skrátené konanie, preto sa pýtam, kto sa chce do rozpravy prihlásiť ústne. Štefan Kužma ako jediný. Uzatváram možnosť prihlásiť sa do rozpravy. Slovo má pán poslanec Štefan Kužma. Nech sa páči.
Grendel, Gábor, podpredseda NR SR (2022-05-10):
Dávam teraz možnosť prihlásiť sa do rozpravy ústne. Šesť poslancov. Pán poslanec Miroslav Žiak, Tomáš Šudík, pani poslankyňa Anna Mierna... Tak ešte pán poslanec Pročko do rozpravy, áno? Takže ešte dávam stále možnosť prihlásiť sa do rozpravy. (Reakcie z pléna.) Dobre. Takže pán poslanec Pročko, Žiak, Šudík, pani poslankyňa Mierna, Kozelová, pán poslanec Kazda, Šefčík, Krajčír. Osem poslancov, končím možnosť prihlásiť sa ústne do rozpravy. Ako prvý vystúpi pán poslanec Miroslav Žiak, pripraví sa pán poslanec Šudík.
Bugár, Béla, podpredseda NR SR (2016-11-22):
Prezentujme sa a hlasujme. (Hlasovanie.) Prítomných 145 poslancov, za 80, proti 65. Konštatujem, že tento vládny návrh zákona sme schválili. Teraz ešte pristúpime k hlasovaniu o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov (tlač 329)... Takže, vážené panie poslankyne, páni poslanci, mýliť sa je ľudské, hovorí teda ježko, ale už nepoviem čo ďalej a dvakrát sa mýliť, to je ešte ľudskejšie, lebo bol som upozornený, že my sme odsúhlasili to, že vo štvrtok rokujeme do štrnástej. Prepáčte, ale v štvrtok je hodina otázok, takže musíme rokovať podľa rokovacieho poriadku, samozrejme, do 15.00 hod., takže... No a hlasovať už teraz nemáme o čom, ale pristúpime k rokovaniu, samozrejme, v prvom čítaní o vládnom návrhu zákona, ktorým sa dopĺňa zákon o platových pomeroch ústavných činiteľov. Znovu prosím pána ministra Kažimíra, aby uviedol a zdôvodnil, odôvodnil návrh zákona a, samozrejme, potom, keď otvorím rozpravu, môžte sa prihlásiť. (Rokovanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 329.)